**ODGOVORI NA NAJČEŠĆE POSTAVLJENA PITANJA**

**u vezi sa Javnim pozivom za prikupljanje prijava za odobravanje i dodjelu finansijskih sredstava za subvencionisanje određenog iznosa, a najviše do visine najniže neto plate u F BiH, poreza na dohodak i posebnih naknada za mjesece dio marta, april i maj 2020. godine**

Kako bismo korisnicima olakšali prijavu na Javni poziv za prikupljanje prijava za odobravanje i dodjelu finansijskih sredstava za subvencionisanje određenog iznosa, a najviše do visine najniže neto plate u F BiH, poreza na dohodak i posebnih naknada za mjesece dio marta, april i maj 2020. godine, Komisija Vlade HNK dostavlja odgovore na najčešće postavljena pitanja:

1. **Do kada traje Javni poziv?**

Javni poziv objavljen je 1.7.2020. godine u dnevnim novinama: „Večernji list“, „Dnevni list“, „Oslobođenje“ i „Dnevni avaz“, kao i na web stranici Vlade HNK. Rok za prijavu po istom je 15 dana od dana objave.

1. **Tko sve može aplicirati na Javni poziv i koji su uslovi?**

Aplicirati mogu sva pravna i fizička lica odnosno obrti koji ispunjavaju kriterije po Javnom pozivu:

* da im je naredbama štabova civilne zaštite zabranjen rad u cijelosti zbog posljedica uzrokovanih epidemijom COVID-19;
* da im je osnovna djelatnost turizam i ugostiteljstvo, koju obavljaju u skladu sa Zakonom o turističkoj djelatnosti i Zakonom o ugostiteljskoj djelatnosti HNK, kojima je djelomično zabranjen rad-klasifikacija 55 i 79,
* uz uslov da su izmirili obaveze za doprinose i porez na dohodak uz isplaćene plate zaključno s februarom 2020. godine, a da je zadržan broj prijavljenih djelatnika za vrijeme zabrane rada za mjesec za koji se vrši prijava.

1. **Tko ne može aplicirati na ovaj Javni poziv ?**

Na ovaj Javni poziv ne mogu aplicirati: javna preduzeća, banke i druge finansijske organizacije, osiguravajuća društva, javne institucije, organi uprave, organi i jedinice lokalne samouprave.

1. **Može li se aplicirati na Javni poziv, ako se šifra djelatnosti ne nalazi na Listi zabranjenih djelatnosti?**

Ukoliko se šifra djelatnosti ne nalazi u Obrascu 2 LZD (Lista zabranjenih djelatnosti u Excel tabeli), a rad je bio zabranjen u skladu sa naredbama kriznih štabova civilne zaštite, možete aplicirati na Javni poziv.

Na web stranicama Uprave za civilnu zaštitu HNK i Vlade HNK možete pronaći navedene naredbe koje ćete isprintati i priložiti uz prijavu kao dokaz o zabrani rada poslovnog subjekta.

1. **Što se podrazumijeva pod specifikacijom broja prijavljenih uposlenika sa stanjem na dan 31. 3. 2020. godine (prijava za mart), 30. 4. (prijava za april) i 31. 5. (prijava za maj) za koje se traži isplata po ovom Javnom pozivu?**

To je dokaz da je poslodavac u vrijeme trajanja zabrane rada zadržao broj prijavljenih radnika za mjesec za koji podnosi prijavu. U tu svrhu može se dostaviti:

Obrazac 2001. i Obrazac MIP 1023 ovjeren od Porezne uprave (prijemni pečat ili DLN broj) za mjesec za koji se traži isplata

ili

Listu osiguranih lica za obaveznike izdanu od strane Porezne uprave F BiH za ID broj poslovnog subjekta koji traži subvenciju

ili

Specifikaciju o broju prijavljenih zaposlenika potpisanu i ovjerenu pečatom od strane firme uz Izjavu da dostavljena Specifikacija o broju prijavljenih zaposlenika na dan 31.3., 30.4. i 31.5. (zavisno za koji se mjesec prijavljuje) odgovara podacima iz evidencije Porezne uprave. Tu Izjavu potrebno je ovjeriti kod notara ili ovlaštene općinske službe.

1. **Trebaju li kopije ID broja, rješenja o registraciji, rješenja o razvrstavanju djelatnosti, ugovora o transakcijskom računu, kopije obrazaca 2002, 2001 biti ovjerene od strane nadležnog organa?**

Kako bi se pravnim i fizičkim licima omogućilo što jednostavnije apliciranje na Javni poziv, kopije dokumenata koje se prilažu uz prijavu na Javni poziv nije potrebno ovjeravati. Izuzetak je Izjava uz Specifikaciju o broju prijavljenih zaposlenika (pogledati odgovor na pitanje pod tačkom 5.). Komisija Vlade HNK, u skladu sa tačkom 6. Javnog poziva, vrši provjeru svih podataka navedenih u dostavljenoj dokumentaciji podnosioca prijave.

1. **Je li na Zahtjevu, odnosno Obrascu 1 ZSP u dijelu II – Izjava potrebno sačiniti svaku izjavu posebno, ovjeriti matičnim pečatom i potpisom te priložiti uz Zahtjev?**

Na Obrascu 1 ZSP u dijelu II-Izjava nije potrebno sačiniti svaku izjavu posebno, budući da je ona sastavni dio Obrasca 1 ZSP. Dakle, potpisujete i ovjeravate samo Obrazac 1 ZSP.

**8. Što ako je uposleniku prestao ugovor o radu zbog isteka vremena na koji je zaključen?**

Potrebno je dostaviti kopiju ugovora o radu na određeno vrijeme i kopiju odluke/rješenja o prestanku radnog odnosa.

**9. Mogu li se vlasnici obrta prijaviti na ovaj Javni poziv?**

Vlasnici obrta, ukoliko nemaju zaposlenih, imaju pravo apliciranja na Javni poziv.

**10. Mogu li se subjekti koji obavljaju djelatnost sezonski, a kojima je zabranjen rad, prijaviti za subvenciju?**

Sezonski obrti se mogu prijaviti za subvenciju.

**11. Kome se šalju prijave na Javni poziv?**

Prijave se šalju nadležnim ministarstvima u skladu sa osnovnom djelatnošću koju poslovni subjekt obavlja. Adresa i svi podaci nalaze se u Obrascu 2 LZD, kako je i navedeno u tekstu Javnog poziva.

**12. Kada se dostavlja izvještaj o utrošku sredstava odobrenih po ovom Javnom pozivu?**

Izvještaj se dostavlja nadležnom ministarstvu u Vladi HNK (onomu kome ste podnijeli prijavu) sa dokumentacijom na propisanom obrascu (Obrazac 3 IUS), najkasnije u roku do 30 (trideset) dana od dana uplate sredstava. Izvještaji se mogu dostaviti lično, poštom ili skenirana na e-mail.